Document ID: 31999R1618

Komisijas Regula (EK) Nr. 1618/1999
(1999. gada 23. jūlijs)
par kvalitātes novērtēšanas kritērijiem attiecībā uz uzņēmējdarbības strukturālo statistiku
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK, Euratom) Nr. 58/97 (1996. gada 20. decembris) par uzņēmējdarbības strukturālo statistiku [1], kurā jaunākie grozījumi izdarīti ar Regulu (EK, Euratom) Nr. 410/98 [2], jo īpaši 12. panta vi) punktu,
(1) tā kā ar Padomes Regulu (EK, Euratom) Nr. 58/97 tika izveidota vienota sistēma, pēc kuras apkopot Kopienas statistiku par uzņēmējdarbības struktūru, darbību, konkurētspēju un ražīgumu Kopienā;
(2) tā kā Komisijai ir jāiesniedz Eiropas Parlamentam un Padomei ziņojums par šo statistiku, jo īpaši, par tās kvalitāti un uzņēmējdarbībai radītiem apgrūtinājumiem;
(3) tā kā Komisijai ir jānosaka kritēriji strukturālās uzņēmumu statistikas kvalitātes novērtēšanai;
(4) tā kā šajā regulā paredzētie pasākumi saskan ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Šās regulas pielikumā noteikti kvalitātes novērtēšanas kritēriji, kas minēti Regulas (EK, Euratom) Nr. 58/97 7. pantā.
2. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 23. jūlijā

Labels: 4
19